કલોલના મટવાકુવા પાસે આવેલ ગઢવીવાસમાં રહેતા ઈલીયાસભાઈ અબ્દુલભાઈ ચૌહાણ ને અગાઉ અલ્તાફભાઈ કાસુભાઈ મેમણ, મહંમદ ઉવેશ અલ્તાફભાઈ મેમણ, અને મહંમદ અબ્રાહ અલ્તાફભાઈ મેમણ સાથે માથાકૂટ થઈ હતી જેની અદાવત રાખી ત્રણેય જણાંએ ભેગા મળી ઈલીયાસભાઈ પર ધારીયા વડે હુમલો કરી ગડદાપાટુનો માર મારી ઘાયલ કરી દીધા હતા તેમજ જાનથી મારી નાંખવાની ધમકી આપતા હોબાળો મચી ગયો હતો સામે પક્ષે અસલમભાઈ કાસમભાઈ મેમણે પોતાની ફરિયાદમાં અગાઉની અદાવતમાં પોતાને ત્યાં ઘસી આવેલા મેમણ આસીફ કરીમભાઈ, મેમણ ઈકબાલ કરીમભાઈ, મેમણ સોએબ આરીફભાઈ, મેમણ કરીમભાઈ અબ્દુલભાઈ, અને મેમણ રફીકભાઈ ગફારભાઈ ભેગા મળી હાથમાં પાઈપો અને ઈંટના રોડા વડે હુમલો કરી તેમના ભાઈના મકાનની બારીના કાચ તોડી નાંખ્યા હતા તેમજ આંગણામાં પડેલ વાહનોની તોડફોડ કરી મારામારી કરી ઘાયલ કરી દીધા હતા બનાવને લઈ આસપાસના વિસ્તારમાં ભારે હોબાળો મચી ગયો હતો મારામારી અંગે પોલીસે બંને પક્ષના આઠ લોકો સામે ગુનો દાખલ કરી તપાસ ચલાવી છે.